VLÁDA  SLOVENSKEJ  REPUBLIKY

Návrh 
UZNESENIE  VLÁDY SLOVENSKEJ REPUBLIKY
č.
z

k návrhu na podpis a ratifikáciu Európskej dohody vzťahujúcej sa na osoby zúčastňujúce sa konania pred Európskym súdom pre ľudské práva 
Slovenskou republikou

Číslo materiálu:

Predkladateľ:		minister spravodlivosti 

Návrh 
U Z N E S E N I A  
vlády Slovenskej republiky

V l á d a

A.	s ú h l a s í

A.1	s podpisom a ratifikáciou Európskej dohody vzťahujúcej sa na osoby zúčastňujúce sa konania pred Európskym súdom pre ľudské práva z 5. marca 1996 (ďalej len “Európska dohoda”)

	A.2	s tým, že jej Európska dohoda nebude po podpise znovu predložená

B.	o d p o r ú č a

prezidentovi Slovenskej republiky

B.1	splnomocniť ministra spravodlivosti, a ako alternáta veľvyslankyňu Slovenskej republiky na Stálej misii pri Rade Európy v Štrasburgu na podpis Európskej dohody s výhradou ratifikácie

B.2	ratifikovať Európsku dohodu po vyslovení súhlasu Národnej rady Slovenskej republiky

B.3	uplatniť pri ratifikácii nasledovné vyhlásenie podľa článku 4 ods. 2 písm. b) Európskej dohody: „Slovenská  republika vyhlasuje, že ustanovenia článku 4 ods. 2 písm. a) Európskej dohody sa nebudú uplatňovať voči občanom Slovenskej republiky”

	Národnej rade Slovenskej republiky

B.4	rozhodnúť o tom, že ide o zmluvu podľa Čl. 7 ods. 5 Ústavy Slovenskej republiky, ktorá má prednosť pred zákonmi

C.	p o v e r u j e

predsedu vlády

C.1	predložiť Európsku dohodu na vyslovenie súhlasu Národnej rade Slovenskej republiky a na rozhodnutie, že ide o zmluvu podľa Čl. 7 ods. 5 Ústavy Slovenskej republiky, ktorá má prednosť pred zákonmi

ministra spravodlivosti

C. 2.	odôvodniť návrh na vyslovenie súhlasu s Európskou dohodou v Národnej rade Slovenskej republiky 

D.	u k l a d á

ministrovi spravodlivosti

D.1	požiadať ministra zahraničných vecí, aby vykonal príslušné opatrenia súvisiace s nadobudnutím platnosti Európskej dohody

D.2	požiadať ministra zahraničných vecí, aby zabezpečil  vyhlásenie Európskej dohody v Zbierke zákonov Slovenskej republiky

D.3	zabezpečiť v spolupráci s ministrom vnútra vykonávanie Európskej dohody po nadobudnutí jej platnosti pre Slovenskú republiku

Vykonajú:	predseda vlády, minister zahraničných vecí, minister spravodlivosti a minister vnútra
Na vedomie:	Kancelária prezidenta Slovenskej republiky

N Á R O D N Á   R A D A   S L O V E N S K E J   R E P U B L I K Y

............v o l e b n é   o b d o b i e

číslo uznesenia

U Z N E S E N I E
N Á R O D N E J   R A D Y   S L O V E N S K E J   R E P U B L I K Y

z .................2002  

k návrhu na vyslovenie súhlasu Národnej rady Slovenskej republiky s Európskou dohodou vzťahujúcou sa na osoby zúčastňujúce sa konania pred Európskym súdom pre ľudské práva (tlač číslo)

	Národná rada Slovenskej republiky

	podľa článku 86 písm. d) Ústavy Slovenskej republiky

po prerokovaní návrhu na vyslovenie súhlasu Národnej rady Slovenskej republiky s Európskou dohodou vzťahujúcou sa na osoby zúčastňujúce sa konania pred Európskym súdom pre ľudské práva (tlač číslo)

vyslovuje súhlas

s Európskou dohodou vzťahujúcou sa na osoby zúčastňujúce sa konania pred Európskym súdom pre ľudské práva

s uplatnením nasledujúceho vyhlásenia Slovenskej republiky: “Slovenská  republika vyhlasuje, že ustanovenia článku 4 ods. 2 písm. a) Európskej dohody sa nebudú uplatňovať voči občanom Slovenskej republiky”

rozhodla, že

Európska dohoda vzťahujúca sa na osoby zúčastňujúce sa konania pred Európskym súdom pre ľudské práva je medzinárodnou zmluvou podľa Čl. 7 ods. 5 Ústavy Slovenskej republiky, ktorá má prednosť pred zákonmi